Държавен вестник, бр. 94, 2019 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  94
получаване на такива суми се погасява. Всеки 
Вносител приема да не запорира или по друг 
начин да конфискува активите на Фонда, ако 
това е възможно изобщо.
Член 13
Изменения и ред на предимство
13.1. Изменения
Банката може по всяко време и след съгла-
суване с Вносителите да измени разпоредбите 
на настоящите Правила на Платформата. Бан-
ката информира Вносителите, като посочва 
разпоредбите, които възнамерява да измени 
или допълни, както и тяхното съдържание. 
Когато предлага изменения в разпоредбите на 
Правилата на Платформата, Банката прави 
оценка на потенциалното въздействие на тези 
изменения върху съществуващите Фондове и 
информира Вносителите за това. 
Измененията се считат за одобрени от 
Вносителите, ако не са свързани с писмено 
възражение към Банката в срок до 15 Работни 
дни от изпращане от Банката на уведомлени-
ето относно измененията. 
Ако един или повече Вносители възрази(ят) 
срещу предложените изменения, тези Вно-
сители имат право да прекратят незабав-
но Споразумението за вноска, сключено 
с Банката, в посочения по-горе срок и да 
поискат възстановяване на частта, която не 
е инвестирана в операции, ако има такава, 
след приспадане на приложими такси, раз-
ходи, загуби и начисления върху Платената 
от тях вноска, ако предложените от Банката 
изменения: 
	
(i)	 не позволяват на Вносителя да продължи 
да участва в Платформата в съответ-
ствие със законите и подзаконовите 
нормативни актове, приложими за него;
	
(ii)	задължават Вносителите да увеличат 
сумата на техните Вноски; или 
	
(iii)	увеличават съществено разходите за 
участие в Платформата.
Вносител, който желае да прекрати Спо-
разумението за вноска в съответствие с 
процеса за прекратяване, описан по-горе, 
трябва да представи доказателство на Бан-
ката и на другите Вносители във Фонда, 
че е засегнат от събитие, посочено в точки 
(i) – (iii) по-горе.
Ако изменение на разпоредба от Правилата 
на Платформата има отрицателен ефект върху 
един или повече Фондове, съответните Ко-
митети на вносителите вземат решение дали 
да продължат засегнатите Фондове, или да 
ги прекратят в съответствие с Член 11.1 от 
настоящите Правила на Платформата. 
Всеки Вносител потвърждава и се съгла-
сява, че техническите изменения (включи-
телно, но не само, корекция на технически 
грешки, номериране на Членове в Правилата 
на Платформата или препратки или външни 
позовавания в Правилата на Платформата) 
и измененията, които не засягат смисъла 
на разпоредби на настоящите Правила на 
Платформата, може да бъдат извършвани 
едностранно от Банката. Банката информира 
незабавно Вносителите за тези технически 
или незначителни изменения.
13.2. Ред на предимство 
В случай на несъответствие или проти-
воречие между условията на Правилата на 
Платформата Споразумението за вноска и 
условията на съответното Описание на Фонд 
приложим е следният ред на предимство:
	
(i)	 Споразумението за вноска (между Бан-
ката и съответния Вносител);
	
(ii)	Описанието на Фонда; и
	
(iii)	Правилата на Платформата.
В случай че има повече от едно Споразуме-
ние за вноска между Банката и Вносител във 
връзка със същия Фонд, тогава в случай на 
несъответствие или противоречие между тях 
последният има предимство между Банката 
и въпросния Вносител.
Член 14
Делимост
Ако по всяко време някоя от разпоредби-
те на тези Правила на Платформата е или 
стане незаконна, невалидна или неприложи-
ма в някакъв смисъл съгласно законите на 
юрисдикция, законността, валидността или 
приложимостта на останалите разпоредби 
на тези Правила на Платформата, както и 
на разпоредбите съгласно законите на всяка 
друга юрисдикция по никакъв начин няма да 
бъдат засегнати или повлияни от това.
Член 15
Решаване на спорове и приложимо право
15.1. Приятелско решаване на спорове
Страните, които са се споразумели по 
настоящите Правила на Платформата, ще 
полагат усилия да уреждат приятелски все-
ки спор или жалба, свързани с тълкуването, 
прилагането или изпълнението на настоящите 
Правила на Платформата. 
15.2. Юрисдикция
За целите на спор, възникващ във връз-
ка с настоящите Правила на Платформата, 
Страните се подчиняват на юрисдикцията на 
Съда на Европейския съюз.
15.3. Приложимо право
Настоящите Правила на Платформата се 
подчиняват и се тълкуват в съответствие със 
законите на Великото херцогство Люксембург.